Hvor mange millioner giver og får kommunerne?

Det er vanskeligt præcist at sige, hvor meget en kommune betaler og modtager i udligning. Oplysningerne i denne artikel bygger på en opgørelse fra Social- og Indenrigsministeriet over den samlede effekt ved udligningen. Beregningerne viser, hvad der ville ske, hvis udligningen blev afskaffet, og alle pengene blot blev fordelt efter indbyggertallet til kommunerne.

En stor del af udligningen bliver også betalt af staten. Det vil sige, at en del af pengene kommer fra skattekroner, der er betalt af danskere i hele landet – ikke kun fra borgere i den enkelte kommune.

Kigger vi på for eksempel Gentofte, så betalte kommunen sidste år direkte 2,23 milliarder kroner til andre kommuner, viser Indenrigsministeriets samletabeller om udligning.

Men oveni får kommunen ikke så mange penge fra staten som mange andre kommuner. Lægges det beløb oveni, som kommunen så at sige ikke-modtager, mistede Gentofte sidste år 3,2 milliarder på udligningen. I denne artikel kigger DR på den samlede effekt af udligning, som også indholder skattekroner betalt af alle danskere.